Diari Oficial de la Generalitat Valenciana


Sumari del DOGV 6012, del 13-05-2009 (2009/5082)

RESOLUCIÓ de 2 de març de 2009, de la Direcció General d'Energia, per la qual s'atorga a Gas Natural Cegas, SA, l'autorització administrativa i s'aprova el projecte d'execució per a la construcció de les instal·lacions corresponents a la xarxa de gas natural en alta pressió A (APA)(1), consistent en la modificació de la instal·lació de gas al carrer Pere II el Cerimoniós i Luis Merelo i Más, al terme municipal València. Expedient número CBREDE 2008/1/46.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6012

Data del DOGV
:   13-05-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/5082


Data del document
:   02-03-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * València
    * empresa privada
    * gas natural

RESOLUCIÓ de 2 de març de 2009, de la Direcció General d'Energia, per la qual s'atorga a Gas Natural Cegas, SA, l'autorització administrativa i s'aprova el projecte d'execució per a la construcció de les instal·lacions corresponents a la xarxa de gas natural en alta pressió A (APA)(1), consistent en la modificació de la instal·lació de gas al carrer Pere II el Cerimoniós i Luis Merelo i Más, al terme municipal València. Expedient número CBREDE 2008/1/46. [2009/5082]  
Vist l'expedient amb referència CBREDE 2008/1/46 incoat pel Servici Territorial d'Energia de València, a instància de Gas Natural Distribución, SDG, SA, amb domicili als efectes de notificacions a València (46170), Gravador Esteve, 14, relatiu a la sol·licitud de 27 de desembre de 2007, sobre l'autorització administrativa i l'aprovació del projecte d'execució per a la construcció de les instal·lacions corresponents a la xarxa de gas natural en alta pressió A (APA)(1), consistent en la modificació de la instal·lació de gas al carrer Pere II el Cerimoniós i Luis Merelo i Más, al terme municipal de València.  
S'adjunta el projecte firmat pel tècnic competent i visat pel col·legi oficial corresponent, en data 4 de desembre de 2007.  
Vist que per Resolució, de la Direcció General d'Energia, de 23 de juny de 2008, realitza el canvi de titularitat de les instal·lacions de distribució de gas natural autoritzades en l'àmbit de les competències de la Conselleria d'Infraestructures i Transport, de la Generalitat, a nom de Gas Natural Distribución, SDG, SA, a favor de Gas Natural Cegas, SA.  
Vist que va ser realitzada la informació pública a què es fa referència en la Llei 34/1998, de 7 d'octubre, del Sector d'Hidrocarburs, i en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en el Diari Oficial de la Comunitat Valenciana el 20 d'agost de 2008, en el Butlletí Oficial de la Província de València l'11 de setembre de 2008, i en els diaris de premsa ABC i Las Provincias de 26 d'agost de 2008.   
Segons consta en l'expedient remés no s'han presentats al·legacions a la petició efectuada.  
Vist que, de conformitat amb el que establix el Reial Decret 1434/2002, es va remetre separata de la instal·lació projectada a l'Ajuntament de València, únic afectat, que conté les característiques generals de la instal·lació, als efectes d'establir les condicions tècniques oportunes.   
El mencionat Ajuntament va remetre l'informe sol·licitat en el qual manifesta el seu consentiment a l'execució d'este projecte.  
Vist que, Gas Natural Cegas, SA, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.  
Vist que, d'acord amb la sol·licitud i el projecte presentat, la finalitat que es perseguix amb la construcció d'esta instal·lació és la modificació i substitució de distints components del sistema de distribució de gas existent, situat en l'emplaçament citat, a fi de donar resposta a l'augment de la demanda en esta zona de la ciutat i millorar el seu funcionament actual.  
Vist que el Servici Territorial d'Energia de València, encarregat de la instrucció de l'expedient de sol·licitud, ha informat favorablement esta.  
Atés el contingut de l'article 73 del capítol V de la Llei 34/1998, de 7 d'octubre, del Sector d'Hidrocarburs, modificat pel Reial Decret 5/2005, d'11 de març, de millores urgents per a l'impuls a la productivitat i per a la millora de la contractació pública, sobre l'autorització d'instal·lacions de distribució de gas natural, els contingut i els requisits d'esta, així com que seran atorgades per l'administració competent, sense perjuí de les concessions i autoritzacions que siguen necessàries, d'acord amb altres disposicions que resulten aplicables, la corresponent legislació sectorial i, en especial, les relatives a l'ordenació del territori i al medi ambient.  
Atés que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, i que resulta d'aplicació la disposició transitòria huitena de la Llei 12/2007, de 2 de juliol, per la qual es modifica la Llei 34/1998, de 7 d'octubre, del Sector d'Hidrocarburs.  
Atés la Direcció General d'Energia competent per a la resolució d'este expedient, d'acord amb el que disposa l'article 18 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
Primer  
Atorgar l'autorització administrativa a l'empresa Gas Natural Cegas, SA, per a la construcció de les instal·lacions corresponents a la xarxa de gas natural en alta pressió A (APA)(1), consistent en la modificació de la instal·lació de gas al carrer Pere II el Cerimoniós i Luis Merelo i Más, al terme municipal de València.  
Esta autorització quedarà sotmesa a les condicions que figuren a continuació:   
1. La companyia Gas Natural Cegas, SA, complirà les obligacions que estrictament s'assenyalen en l'article 74 de la Llei 34/1998, de 7 d'octubre, del Sector d'Hidrocarburs. En especial, estarà obligada a procedir a l'ampliació de les instal·lacions de distribució i facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
2. El titular d'esta autorització disfrutarà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs.  
3. Esta autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, i s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre.  
4. Esta autorització s'atorga sense perjuí de tercers i deixa fora de perill els drets particulars.  
5. Serà causa de revocació d'esta autorització l'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
Segon  
Aprovar el projecte tècnic d'execució firmat per tècnic competent i visat pel col·legi oficial corresponent en data 4 de desembre de 2007, les característiques principals del qual es mencionen a continuació:  
- Tipus de gas: gas natural.  
- Traçat: té l'inici en el ramal de la canonada, que servix de proveïment a l'estació de regulació de la fàbrica I, discorre paral·lel al carrer Municipi de la Roda, finalitzat el recorregut en les dos confluències situades al carrer Pere II el Cerimoniós i al carrer Municipi de la Roda, després de recórrer el carrer Luis Merelo i Más.  
Modificacions que s'han de realitzar:  
a) Desplaçament connexió de gas a fàbrica I:  
Eliminació de la canonada existent, i substitució per una altra d'acer al carboni, amb un diàmetre nominal de 8''qualitat API 5L, grau B, de grossària mínima de 4,80 mm, a una pressió APA(1) el recorregut del qual discorre al voltant del parc. La profunditat mínima és d'un metre sobre la seua generatriu superior.  
b) Connexió de gas a l'estació de regulació i mesura (ERM) de la fàbrica II:  
En la canonada abans descrita, s'instal·larà una Te de presa de càrrega; continuarà fins a l'ERM de l'av. de França, i s'instal·larà el sistema de mesura de l'estació de regulació de la fàbrica II. La canonada és d'acer al carboni, amb un diàmetre nominal de 6''qualitat API 5L, grau B, grossària mínima de 4,00 mm. S'instal·larà sobre esta, llosa de formigó armat i la profunditat mínima és d'un metre sobre la seua generatriu superior.  
Disposa de protecció catòdica per mitjà de corrent galvànic imprés, que donarà continuïtat a la canalització existent.  
c) Modificació de l'estació de regulació i mesura (ERM) de la fàbrica II, subterrània i totalment tancada:  
Des del sistema de mesurament la canonada d'acer entra en l'estació de regulació, que hi ha actualment en la fàbrica II, i s'instal·laran, bàsicament, com a nous els elements següents: vàlvula de 6'', substitució del col·lector d'entrada per a habilitar-lo a pressió APB(1), vàlvula d'eixida i canonada d'acer galvanitzat de diàmetre 16'', dos línies completes (una de reserva), filtres i silenciadors.  
d) Construcció d'una cambra de bypass per a preveure aquelles situacions de fallada o emergència.   
e) Modificació del sistema de canonades de polietilé actual:   
Es du a terme per mitjà de la substitució per canonades de polietilé PE-100 qualitat SDR 11, de diàmetre 200 mm i 110 mm a una pressió MOP-5 i longitud 27 m, i, així mateix, canonada de diàmetre 315 mm a pressió MOP-2 i 175 m de longitud. La profunditat mínima és de 0,5 metres sobre la seua generatriu superior.  
- Pressupost: 82.447,70 euros.  
Les condicions a què està sotmesa la mencionada aprovació són les següents:  
1. Les obres hauran de realitzar-se d'acord amb el projecte presentat, amb les variacions que, si és el cas, se sol·liciten i autoritzen i es referiran als elements compresos en l'àmbit d'aplicació del reglament tècnic de distribució i utilització de combustibles gasosos i les seues instruccions tècniques complementàries ICG 01 a 11, aprovat pel Reial Decret 919/2006, de 28 de juliol. Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.   
2. El titular de l'esmentada instal·lació donarà compte de l'acabament de les obres al Servici Territorial d'Energia de València, als efectes de reconeixement, presentarà el certificat de direcció oportú, subscrit per tècnic competent i visat pel col·legi oficial, així com els requisits tècnics essencials i mesures de seguretat mínimes incloses en les instruccions tècniques complementàries d'acord amb el Reial Decret 919/2006 abans citat.  
3. El titular de la instal·lació notificarà per escrit al Servici Territorial d'Energia de València el començament dels treballs per a efectuar inspeccions d'estos, en cas de considerar-ho convenient.  
4. L'administració deixarà sense efecte esta resolució en qualsevol moment en el cas que s'observe l'incompliment de les condicions imposades per esta. En els dits supòsits, l'administració, amb l'expedient oportú previ, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.  
5. El termini d'execució de les obres serà de sis mesos a partir de la notificació d'esta resolució. No obstant això, amb anterioritat a la finalització d'este termini, Gas Natural Cegas, SA, podrà sol·licitar una ampliació d'este per mitjà de sol·licitud motivada davant d'esta Direcció General d'Energia.  
(1) APA: 4 bar< P = 16 bar  
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, del Règim Jurídic de les Administracions Públiques i del Procediment Administratiu Comú.  
València, 2 de març de 2009.- El director general d'Energia: Antonio Cejalvo Lapeña.